Author: Min.životného prostredia
Last saved by: sulik
Company: MZP

Návrh
na zmenu v systemizácii štátnych zamestnancov v štátnej službe
v kapitole Ministerstva životného prostredia SR,
schválenej uznesením vlády SR č. 974/2003

	Návrh na zmenu v systemizácii sa predkladá  v súlade s § 12 ods. 9 zákona č. 312/2001 Z. z. o štátnej službe a o zmene a doplnení niektorých zákonov v  znení neskorších predpisov (ďalej len zákon o štátnej službe) a § 2 ods. 1 zákona č. 598/2003 o štátnom rozpočte na rok 2004.

	Rozpočtovým opatrením č. 1/2004 zo dňa 16. 3. 2004 (list č. 3468/2004-44) vykonalo  Ministerstvo financií SR čiastočnú úpravu záväzných ukazovateľov  kapitoly Ministerstva životného prostredia SR na rok 2004 v súvislosti s prechodom kompetencií vo vodnom hospodárstve do rezortu životného prostredia na základe zákona č. 139/2003 Z. z., ktorým sa mení a dopĺňa zákon č. 575/2001 Z. z.. Vzhľadom na to, že v zmysle § 2, ods. 1 zákona o štátnom rozpočte na rok 2004 úpravy v systemizácii v súlade so   zákonom o štátnej službe vykonáva vláda SR, rozpočtovým opatrením neboli  riešené zmeny v systemizácii štátnych zamestnancov vyplývajúce z presunu kompetencií.

	Znamená to, že 21 zamestnancov v štátnej  službe a rozpočtové prostriedky na ich mzdové zabezpečenie v sume 6 734 tis. Sk (vrátane poistného do fondov), neboli do rozpočtu kapitoly MŽP SR, po ich viazaní v kapitole MP SR, premietnuté. 

Počet štátnozamestnaneckých miest, ako i celkový počet zamestnancov kapitoly MŽP SR (konkrétne ústredného orgánu) sa po navrhovanej úprave zvýši o 21 v nasledovnej štruktúre: platová tieda T 10 o 6 osôb a T 8 o 15 osôb.

	Výdavky na mzdy a platy zamestnancov v štátnej službe (kategória 610) budú upravené o + 4 999 tis. Sk a výdavky na poistné (kategórie 620) o + 1 735 tis. Sk (delimitáciou pokryté   percento – 34,7 %).

	I ďalšia navrhovaná zmena v systemizácii sa týka ústredného orgánu.

	MŽP SR požiadalo v záujme zabezpečenia plnenia úlohy B.9.  uznesenia vlády SR č. 105 zo dňa 4. 2. 2004 - personálneho posilnenia Implementačnej agentúry environmentálnych investičných projektov (ďalej IAEIP) o vykonanie rozpočtového opatrenia – úpravy limitu počtu zamestnancov ústredného orgánu na ťarchu rozpočtových organizácií rezortu.

	Ministerstvo financií SR úpravu, ktorá nemala dopad na štátny rozpočet,  realizovalo rozpočtovým opatrením č. 4 zo dňa 18. 3. 2004 (list č. 3114/2004-41).

	Z 15 presunutých miest bolo 7 štátnozamestnaneckých a 8 malo charakter pracovných miest vo verejnom  záujme. Keďže posilnené činnosti v IAEIP vykonávajú zamestnanci v štátnej službe, MŽP SR navrhuje upraviť systemizáciu zamestnancov v štátnej službe kapitoly MŽP SR o + 7 (T 10) na ťarchu počtu zamestnancov schválených v Prílohe č. 1 uznesenia vlády SR č. 974/2003. Zároveň navrhuje upraviť limit mzdových prostriedkov pre zamestnancov v štátnej službe o + 1 505 tis. Sk a pre zamestnancov vykonávajúcich práce vo verejnom záujme o – 1 505 tis. Sk.

	Realizáciou predkladaného návrhu sa zvýši počet štátnozamestnaneckých miest schválených  uznesením vlády SR č. 974/2003 a uvedených v Prílohe č. 2 k uzneseniu o 28 a zároveň sa zvýši stanovený limit finančných prostriedkov na systemizáciu štátnych zamestnancov v štátnej službe v roku 2004 o 6 504 tis. Sk.

	Zvýšenie štátnozamestnaneckých miest v počte 21 a miezd v sume 4 999 tis. Sk  sa vykonáva na ťarchu  rovnakého počtu zamestnancov a objemu miezd viazaného v kapitole Ministerstva pôdohospodárstva SR, zvýšenie počtu štátnozamestnaneckých  miest o 7 a prislúchajúcich výdavkov na mzdy v sume 1 505 tis. Sk na ťarchu počtu zamestnancov a miezd pre zamestnancov  vykonávajúcich prácu vo verejnom záujme v rezorte životného prostredia. Realizácia návrhu  je nevyhnutná v záujme  plnenia úloh ústredného orgánu v oblasti vodného hospodárstva a implementácie investičných projektov.

Vplyv návrhu na zmenu systemizácie štátnych zamestnancov v štátnej službe na ďalšie záväzné ukazovatele kapitoly Ministerstva životného prostredia SR:

(v tis. Sk)

II.  Výdavky kapitoly spolu (ŠR+EÚ)						+          6 734
      a) záväzný ukazovateľ (ŠR)							+          6 734
     
      A. Bežné výdavky (600)								+          6 734
      A.1.   mzdy, platy, služobné príjmy a ostatné osobné vyrovnania (610)	+          4 999
                z toho:
                mzdy, platy, služobné príjmy a ostatné osobné vyrovnania
                ústredného orgánu okrem štátnych zamestnancov 
                (v zmysle prílohy č. 1 k UV SR č. 974/2003)  				-           1 505

                 Počet zamestnancov rozpočtových organizácií, 
                 okrem štátnych zamestnancov 
                 (v zmysle prílohy č. 1 k UV SR č. 974/2003)		    -    7 osôb	
                  z toho:
                  počet zamestnancov ústredného orgánu			    -    7 osôb

       E. Systemizácia
            - štátnych zamestnancov v štátnej službe (uvedená na samostatnej prílohe)